**ΑΝΑΚΟΙΝΩΣΗ**

Σας γνωρίζουμε ότι η Σύγκλητος του Ιδρύματος (Συνεδρία 579η/29.12.2020), μετά από σχετική Εισήγηση της Διεύθυνσης Σπουδών και Φοιτητικής Μέριμνας*, αποφάσισε κατά πλειοψηφία* τα εξής αναφορικά με την εκπόνηση της Πρακτικής Άσκησης των προπτυχιακών φοιτητών:

1. Οι αιτήσεις πρακτικής άσκησης θα γίνονται δεκτές **αποκλειστικά από 01 Δεκεμβρίου έως 31 Ιανουαρίου του επομένου έτους**, εκτός κι αν προκύψουν εξαιρετικές συνθήκες

2. **Οι 5ου έτους και οι επί πτυχίω** φοιτητές/τριες θα μπορούν να πραγματοποιούν την Πρακτική τους Άσκηση **οποτεδήποτε μέχρι την επόμενη** ημερομηνία έναρξης υποβολή αιτήσεων

3. Οι φοιτητές/τριες **3ου και 4ου έτους** θα μπορούν να πραγματοποιούν Πρακτική Άσκηση μετά τη λήξη της εξεταστικής περιόδου του εαρινού εξαμήνου **και μέχρι 30 Σεπτεμβρίου**

4. Οι συμβάσεις Πρακτικής Άσκησης για εκτός Γ.Π.Α. φορείς, θα εκδίδονται μέσα από την **πλατφόρμα e-student** με την ψηφιακή υπογραφή του Πρύτανη

5. Η αίτηση για την **αμοιβή** της Πρακτικής Άσκησης, καθώς και τα απαιτούμενα δικαιολογητικά θα υποβάλλονται ψηφιακά από τον/ην φοιτητή/τρια στην πλατφόρμα e-student, αφού γίνουν οι απαραίτητες ρυθμίσεις από τον διαχειριστή του συστήματος

6. H Πρακτική Άσκηση θα πραγματοποιείται σύμφωνα με το Άρθρο 31 Παρ. 10 του Εσωτερικού Κανονισμού του Γ.Π.Α. (ΦΕΚ 165/16.03.1990, τ. Β΄)

7. Το Τμήμα Μηχανοργάνωσης θα ενημερώνει την εικόνα του/ης φοιτητή/τριας με βάση τη Βεβαίωση Πραγματοποίησης Πρακτικής Άσκησης από τον φορέα